Olma-Otada noma’lum shaxs bir kechada ketma-ket 4 ta mashinani yoqib yubordi (foto)

Qozog‘istonning Olma-Ota shahrida noma’lum shaxs ketma-ket to‘rtta avtomobilga yonadigan suyuqlik quyib, yoqib yubordi, deya xabar bermoqda “Nur.kz”.

O‘t o‘chiruvchilar mashinalardagi alangalarni o‘chirishga zo‘rg‘a ulgurdi. O‘t qo‘ygan odam esa topilmadi.

Noma’lum bezorini qidirishga “Bo‘ron” ekipajlari yuborildi, tuman diqqat bilan qarab chiqildi, ammo u topilmadi.


Noma’lum shaxs Toyota, ikkita Lexus va Subaru’ni yoqishga ulgurdi. Mashinalarning egalari hodisa haqida xabardor qilindi.